text: Væbnet gaderøveri i Esbjerg
  05 oktober 2014 kl. 07.03
  En 19 årig mand blev natten til søndag udsat for røveri på Storegade i Esbjerg.
  To maskerede mænd truede klokken 03.50 den 19 årige mand til at udlevere 500 kroner.
  Gerningsmændene var begge bevæbnet. Den ene med en kniv, den anden med et aluminiumsbat. De bar begge elefanthuer og var iklædt mørkt tøj.
  Syd og Sønderjyllands Politi har kun et sparsomt signalement af de to røvere. Røveren der bar kniv, beskrives som mellem 20 og 30 år, 190 -195 cm høj og muskuløs af bygning. Røveren med aluminiumsbat, har samme beskrivelse. Han er dog blot 170-175 cm høj.
  Har du kendskab til røveriet kan politiet kontaktes på 114.
  